Karoline von Patkul
Marie Gertrude Karoline von Patkul (ka Karoline/Caroline von Stern; 23. detsember 1828 – 28. jaanuar 1917) oli Patkulide aadlisuguvõsast pärit mõisaomanik. Ta oli Jeri, Kamara ja Vanamõisa mõisnik. 1856. aasta 23. veebruaril ostis Karoline von Patkul 85 300 rubla eest Kamara ja Vanamõisa mõisad koos Palu ja Pässaste küladega. Patkul müüs Vanamõisa 1872. aastal 60 000 hõberubla eest edasi Andreas Palenbergile.